wickkiey/tamil-wikipedia-markdown huggingface dataset:
# கானு சரண் மொகந்தி

**கானு சரண் மொகந்தி (Kanhu Charan Mohanty)** (11 ஆகஸ்ட் 1906 - 6 ஏப்ரல் 1994) இவர் ஓர் இந்திய ஒடியா மொழி நாவலாசிரியர் ஆவார், இவர் 1930 முதல் 1985 வரை ஆறு தசாப்தங்களாக நீடித்த ஒரு வாழ்க்கையில் ஐம்பத்தாறு நாவல்களை எழுதியுள்ளார். அவர் "ஒடிசாவின் மிகவும் பிரபலமான மற்றும் புகழ்பெற்ற நாவலாசிரியர்களில் ஒருவராக" கருதப்படுகிறார். 1956 ஆம் ஆண்டில் வெளியிடப்பட்ட கா என்ற நாவலுக்காக 1958 ஆம் ஆண்டில் மொஹந்திக்கு சாகித்ய அகாதமி விருது வழங்கப்பட்டது, மேலும் சாகித்ய அகாதமியின் உறுப்பினர்களில் ஒருவராக இருந்தார். மொஹந்தி ஏப்ரல் 6, 1994 அன்று தனது 87 வயதில் இயற்கையெய்தினார்..  

### தனிப்பட்ட வாழ்க்கை
கானு சரண் மொகந்தி 1906 ஆகஸ்ட் 11 ஆம் தேதி இந்தியாவின் சோனேபூர் நாகபாலி கிராமத்தில் ஓர் ஒடியா குடும்பத்தில் பிறந்தார். அவர் கோபிநாத் மொஹந்தியின் (1914–91) அண்ணன் ஆவார், அவரும் ஞானபித் விருது பெற்ற (1974) ஒடியா நாவலாசிரியர் ஆவார். கட்டாக்கில் பள்ளிப்படிப்பை முடித்த அவர் ஒரு பொறியியல் கல்லூரியில் சேர்ந்தார், அவர் நிதி சிக்கல்களினால் வெளியேற வேண்டிய கட்டாயம் ஏற்பட்டது. பின்னர், அவர் 1929 இல் ராவன்சா கல்லூரியில் (இப்போது ராவன்சா பல்கலைக்கழகம்) பட்டம் பெற்றார். மொகந்தி அரசு சேவையில் எழுத்தராக சேர்ந்து 1964 இல் மூத்த நிர்வாக அதிகாரியாக ஓய்வு பெற்றார். மொகந்தி ஏப்ரல் 6, 1994 அன்று தனது 87 வயதில்இயற்கையெய்தினார்.  

### இலக்கியப் படைப்புகள்
மொகந்தி தனது முதல் நாவலான உத்சேப் பைசானேவை 1923-24 காலத்தில் எழுதினார். இருப்பினும், அந்நாவல் வெளியிடப்படவே இல்லை, அதன் கையெழுத்துப் பிரதியையும் பின்னர் கண்டுபிடிக்க முடியவில்லை. அராணா மற்றும் படலகா என்ற இவரது இருநாவல்கள் முதன்முதலில் 1930 இல் வெளியிடப்பட்டன, அவரது 1932 ஆம் ஆண்டு வெளியிடப்பட்ட நாவலான நிசிப்பட்டி ஒரு குழந்தைக்கும் விதவைக்கும் இடையிலான திருமண நிகழ்வுகளை சித்தரிக்கும் முதல் ஒரியா நாவலாக கருதப்படுகிறது. அவர் 1944 இல் பாலா பைபரா சேசா கதா மற்றும் துண்டா பைடா என்ற இரண்டு நாவல்களை வெளியிட்டார்.பாலா பைபரா சேஷா கதா இந்திய சமுதாயத்திலுள்ள தீண்டாமையைச் சித்தரிக்கிறது மற்றும் துண்டா பைடா ஒரு விதவைக்கும் அவரது இளைய மைத்துனனுக்கும் இடையிலான உறவை சித்தரிக்கிறது..கா அண்ணா (1935) 1866 ஆம் ஆண்டு ஒரிசா பஞ்சத்தின் பின்னணியில் அமைக்கப்பட்டிருந்தது, அவரது 1946 ஆம் ஆண்டு வெளியிடப்பட்ட நாவலான சாத்தி (தண்டனை) 1866 மற்றும் 1870 ஆண்டுகளில் பஞ்சத்தின் பின்விளைவுகளையும் கொள்ளைநோயையும் சித்தரிக்கிறது. இரண்டு நாவல்களும் காதல் கதைகளையும் சமூக மற்றும் பொருளாதார ஏற்றத்தாழ்வுகளையும் சித்தரிக்கின்றன. அவரது சாகித்ய அகாடமி விருது பெற்ற நாவலான கா (ஆள்மாறாட்டம், 1956) பெண் மலட்டுத்தன்மை மற்றும் குழந்தை பிறப்பின் போது தாய்வழி மரணம் என்ற விஷயத்தைக் கையாண்டுள்ளது. சானா சானகே அனாவில் (ஒவ்வொரு தருணத்திலும் உலகம் மாறுகிறது, 1975) மொஹந்தி மாற்றாந்தாய்மார்களின் கதையையும் வீட்டு வன்முறையையும் விவரிக்கிறார். 1930 முதல் 1985 வரை ஆறு தசாப்தங்களாக நீடித்த ஒரு வாழ்க்கையில் ஐம்பத்தாறு நாவல்களை வெளியிட்டார், சாக்சா (1985) இவரால் கடைசியாக வெளியிடப்பட்ட நாவலாகும்.  

=
# நூர் ஜகான் பேகம்



**Nurjahan Begum** (4 June 192  
**நூர் ஜஹான் பேகம்** (4 ஜூன் 1925 - 23 மே 2016) வங்காளதேசத்தின் முதல் பெண் பத்திரிகையாளரும் மற்றும் தெற்காசியாவில் பெண் பத்திரிகையாளர்களுக்கான புதிய பாதையை உருவாக்கியவராவார். நூர் ஜஹானுக்கு 2011 ல்வங்காள தேச அரசு ஏகுசே பதக் என்ற விருது வழங்கி கௌரவித்தது. *பேகம்* என்ற பத்திரிகையின் ஆசிரியராகவும் பணியாற்றியுள்ளர்.  

## தொழில்
நூர் ஜஹான் பத்திரிகையாளரும், *சோகத்* மற்றும் *பேகம்* பத்திரிகைகளின் நிறுவனருமான முகமது நசிருதீனின் மகளாவார். பேகம் ரோக்கியாவின் வேண்டுகோளின் பேரில், இவர் சகாவத் நினைவு பள்ளியில் உள்ள குழந்தைப் பள்ளியில் அனுமதிக்கப்பட்டார்.  

பேகம் பத்திரிகையின் முதல் இதழ் 1947 ஜூலை 20 அன்று வெளியிடப்பட்டது. முதல் நான்கு மாதங்கள், நூர் ஜஹான் பத்திரிகையின் செயல் ஆசிரியராகப் பணியாற்றினார். அதன் ஆசிரியர்ரான கவிஞர் பேகம் சுஃபியா கமலுக்கு செய்திகளை எழுதுவது, திருத்துவது மற்றும் தேர்ந்தெடுப்பதில் உதவினார்.  

## தனிப்பட்ட வாழ்க்கை
பேகம் ரோகானுசுமான் கான் என்பவரை மணந்தார். இவர்களுக்கு புளோரா நசிரின் கான் மற்றும் இரினா இயாஸ்மின் என்ற இரண்டு மகள்கள் இருந்தனர்.
# திகவல்லி வெங்கட சிவராவ்

**திகவல்லி வெங்கட சிவராவ்** ( **Digavalli Venkata Siva Rao** ) இவர் ஆந்திராவின் விஜயவாடாவைச் சேர்ந்த தெலுங்கு எழுத்தாளரரும், வழக்குரைஞராகவும் வரலாற்றாசிரியராகவும் இருந்துள்ளார்.பிரித்தானிய இந்தியாவின் சென்னை மாகாணத்தில் காக்கிநாடாவில் 1898 பிப்ரவரி 14 அன்று பிறந்துள்ளார். மத்தியப் பிரதேசத்திலுள்ள, போபாலில் 1992 அக்டோபர் 3 அன்று இறந்தார். 1924 மற்றும் 1987 க்கு இடையில் நாற்பத்திரண்டு புத்தகங்களையும் சுமார் 300 கட்டுரைகளையும் எழுதியுள்ளார். இவரது சில படைப்புகள் இந்திய டிஜிட்டல் நூலகத்தில் கிடைக்கின்றன .  

## சுதந்திர இயக்கத்தில்

காந்தி தலைமையிலான இந்திய சுதந்திர இயக்கத்துடன் தீவிரமாக ஈடுபட்டார். சிவராவின் பிரித்தானிய காலனித்துவ ஆட்சியின் பகுப்பாய்வுகளும் விமர்சனங்களும் ஆட்சியாளர்களின் கவனத்தை ஈர்த்தன. இவருடைய சில புத்தகங்கள் மற்றும் துண்டுப்பிரசுரங்கள் தடைசெய்யப்பட்டன. மேலும் இவர் தேசத்துரோகக் குற்றம் சாட்டப்பட்டு 1930 சிறையில் அடைக்கப்பட்டார். இந்திய தேசிய காங்கிரசின் தன்னார்வலராக, கிருஷ்ணா மாவட்டத்திற்கான விளம்பரப் பொறுப்பில் இருந்தார். உப்பு சத்தியாக்கிரகத்தின் போது கைது செய்யப்பட்ட பல காங்கிரசு தொண்டர்களுக்கு இவர் தனது சட்ட சேவைகளை வழங்கினார். சுதந்திரத்திற்குப் பிறகு, தெலுங்கு மொழிக்கான பல்வேறு அரசாங்கக் குழுக்களில் பணியாற்றியுள்ளார்.  

## இலக்கியப் பணி
சிவராவ் ஆந்திராவின் இலக்கிய, கலாச்சார மற்றும் அறிவார்ந்த தளங்களில் தீவிரமாக இருந்தார். மேலும் அவரது சமகாலத்தவர்களான வெல்லூரி சிவராம சாஸ்திரி, பசவராஜு அப்பராவ், விசுவநாத சத்யநாராயணா, என். கோபி, மற்றும் நர்லா வெங்கடேசுவர ராவ் ஆகியோருடன் நட்புடன் இருந்தார்.  

## கௌரவங்கள்
சிவராவ் 1966 ஆம் ஆண்டில் ஆந்திர அரசால் கௌரவிக்கப்பட்டார். ஆந்திர மாநில வரலாற்று காங்கிரசு இவரை இரண்டு முறை கௌரவித்தது.  

## குடும்பப் பின்னணி மற்றும் கல்வி

திகவல்லி வெங்கட சிவராவ் 1898 பிப்ரவரி 14 ஆம் தேதி காக்கிநாடாவில் வெங்கடரத்னம் மற்றும் சூர்யமணியாம்பா ஆகியோருக்கு பிறந்தார். அப்போது பிரித்தானியர்களசென்னை மாகாணத்தை நிர்வகித்து வந்தனர். இவரது தாத்தா, திகவல்லி திம்மராசு (1794-1856), காக்கிநாடாவில் உள்ள மாவட்ட ஆட்சியர் அலுவலகத்தில் 1828 முதல் ஆங்கில பதிவறை காப்பாளராக இருந்தார். பிதாபுரம் தோட்டத்திற்கான நீதிமன்ற பகுதியின் மேலாளராகவும் இருந்தார். 1850 ஆம் ஆண்டில் தலைமை சிரசுதராக பதவி உயர்ந்தார். இது கிழக்கிந்திய கம்பெனியின் மிக உயர்ந்த அலுவலகமாகும். இவரது நிர்வாக முடிவுகள் கோதாவரி மாவட்ட கையேட்டில் பதிவு செய்யப்பட்டுள்ளன. சிவராவின் தாத்தா 1828 ஆம் ஆண்டில் காக்கிநாடாவில் சிறீ பீமேஸ்வரசுவாமி கோயிலையும் கட்டியுள்ளார்.  

சிவராவ் மிகச் சிறிய வயதிலேயே தந்தையை இழந்து தனது சகோதரி சீதா பாய் மற்றும் மைத்துனர் போடபதி பூர்ணையா ஆகியோருடன் வாழ்ந்தார். 1910 முதல் 1916 வரை ராஜமுந்திரியில், வீரேசலிங்கத்தால் நிறுவப்பட்ட கிதகரினி பள்ளியில் ஆரம்பக் கல்வியைப் பெற்றார். பின்னர் கோழிக்கோடு மற்றும் பெங்களூரில் படித்தார். அதன்பிறகு, 1916-1920 வரை சென்னை, மாநிலக் கல்லூரியில் இடைநிலை மற்றும் இளங்கலை ஆகியவற்றைப் படித்தார். டாக்டர் அம்பேத்கர் அரசு சட்டக் கல்லூரியில் சட்டம் படித்து பட்டம் (1920-1922) பெற்றார். சென்னையில் இருந்த காலத்தில் இவரது விடுதித் தோழர்களாக இருந்த பல்வேறு பீடங்களில் படிக்கும் சில மாணவர்கள் இவருடன் தொடர்பில் இருந்தனர். இதில் மேலும் பிரபலமானவர்களில் எம். பக்தவத்சலம், தி. சு. அவிநாசிலிங்கம் செட்டியார், அடவி பாபிராஜு, கோகா சுப்பா ராவ், எல்லப்பிரகத சுப்பாராவ், வெலிதண்டலா அனுமந்த ராவ், மற்றும் கானூரி இலட்சுமண ராவ், போன்ற ஒரு சிலவற்றைக் குறிப்பிடாலாம்.
# போங்கிர், தெலங்கானா

**போங்கிர்** என்றும் புவனகிரி என்றும் அழைக்கப்படும் இது இந்திய மாநிலமான தெலுங்காணாவின் யாதத்ரி புவனகிரி மாவட்டத்தின் ஒரு நகரம் மற்றும் மாவட்ட தலைமையகம் ஆகும். இது தேசிய நெடுஞ்சாலை 163 இல் அமைந்துள்ள ஐதராபாத் பெருநகர மேம்பாட்டு ஆணையத்தின் கீழ் வருகிறது.  

## சொற்பிறப்பு
மேற்கு சாளுக்கிய ஆட்சியாளரான ஆறாம் திரிபுவனமல்லன் விக்ரமாதித்தன் காலத்தில் செதுக்கப்பட்டு தனிமைப்படுத்தப்பட்ட ஒற்றைக்கல் பாறைகளில் ஒன்று போங்கிர் கோட்டையில் உள்ளது. இதனால் இந்த இடத்திற்கு திரிபுவனகிரி என்று பெயரிடப்பட்டது. இந்த பெயர் படிப்படியாக புவனகிரி என்றும் பின்னர் போங்கிர் என்றும் மாறியது.  

## நிலவியல்
போங்கிர் 17.5108 ° N 78.8889 ° E இல் அமைந்துள்ளது. இதன் சராசரி உயரம் 329 மீட்டர் (1,079 அடி) ஆகும்  

## விளக்கப்படங்கள்
நகராட்சி பகுதி 9.63 சதுர கி.மீ. கொண்டுள்ளது. 2011 இந்திய மக்கள் தொகை கணக்கெடுப்பின்படி, போங்கிரின் மக்கள் தொகை 53,339 பேர்ஆகும். ஆண்கள் மக்கள் தொகையில் 51 சதவீதம், பெண்கள் 49 சதவீதம் போங்கிர் சராசரி கல்வியறிவு விகிதம் 70 சதவீதம் ஆகும். இது தேசிய சராசரியான 74.04 சதவீதத்தை விடக் குறைவு; ஆண்களின் கல்வியறிவு 78% மற்றும் பெண் கல்வியறிவு 61 சதவீதம் ஆகும். மக்கள் தொகையில் 6 வயதுக்குட்பட்டவர்கள் 12 சதவீதம் பேர் ஆகும்  

## அரசியல்
மக்களவை தொகுதியாக போங்கிர் 2002 ஆம் ஆண்டு வரம்புச் சட்டத்தின்படி 2008 இல் நடைமுறைக்கு வந்தது. பைலா சேகர் ரெட்டி தற்போதைய சட்டமன்ற உறுப்பினராக உள்ளார்  

## சட்ட மன்றத்தொகுதி
போங்கிர் சட்டமன்றத் தொகுதி என்பது இந்தியாவின் தெலுங்கானா சட்டமன்றத்தின் ஒரு தொகுதியாகும். யாதத்ரி போங்கிர் மாவட்டத்தில் உள்ள 12 தொகுதிகளில் இதுவும் ஒன்றாகும். இது போங்கிர் மக்களவைத் தொகுதியின் ஒரு பகுதியாகவும் உள்ளது. 2014 சட்டமன்றத் தேர்தலில் தெலுங்கானா ராட்டிர சமிதியைச் சேர்ந்த பைலா சேகர் ரெட்டி முதல் முறையாக இந்த இடத்தை வென்றார்.  

## நகராட்சி
போங்கிர் நகராட்சியில் 30 வார்டுகள் உள்ளன. 2000 தேர்தல்களில் தெலுங்கு தேச கட்சி நகராட்சியை கைப்பற்றியது. பென்டா நரசிம்ம (28/03/2000 முதல் 28/03/2005 வரை) நகர மன்றத்தின் தலைவர்களாக பணியாற்றினர். இவர் மக்களால் நேரடித் தேர்தல் மூலம் தேர்ந்தெடுக்கப்பட்டார். 2007 தேர்தல்களில் காங்கிரசு நகராட்சியை கைப்பற்றியது. தொனகொண்டா வனிதா (2007-2009), பாரே ஜாங்கிர் (2009–2011) ஆகியோர் மன்றத்தின் தலைவர்களாக பணியாற்றினர்.  

2014 தேர்தல்களில் பாரதிய ஜனதாக் கட்சி வென்றது - 8 இருக்கைகள், தெலுங்கு தேச கட்சி- 7 இருக்கைகள், காங்கிரசு - 7 இருக்கைகள், சுயேச்சைகள் - 6 இருக்கைகள், சிபிஎம் - 1 இருக்கை. நகராட்சியை தனிப்பெருமபான்மை பலம் எந்த கட்சிக்கும் கிடைக்வில்லை.  

## அருகிலுள்ள நகரங்கள்

ஐதராபாத் -49 கி.மீ. தொலைவில் உள்ளது  

நல்கொண்டா -70 கி.மீ. தொலைவில் உள்ளது  

வாரங்கல் -97 கி.மீ. தொலைவில் உள்ளது  

சூர்யபேட்டை -104 கி.மீ. தொலைவில் உள்ளது  

கரீம்நகர் -143 கி.மீ. தொலைவில் உள்ளது  

## கலாச்சாரம்

இரவி நாராயண ரெட்டி, அலிமினெட்டி மாதவ ரெட்டி, பெல்லி லலிதா, பிரத்யுஷா, பென்டா ராமுலம்மா ஆகியோர் இந்த ஊரைச் சேர்ந்தவர்கள் .  

நகரத்தில் சில குறிப்பிடத்தக்க அடையாளங்கள் உள்ளன. போங்கிர் கோட்டை அத்தகைய ஒரு அமைப்பாகும். போங்கிர் கோட்டையில் உள்ள மலையேற்றப் பள்ளி மலை ஏறுபவர்களின் பயிற்சி மையமாகும்.
# கோகா சுப்பா ராவ்


**கோகா சுப்பா ராவ்** (Koka Subba Rao) (15 ஜூலை 1902 - 6 மே 1976) இவர் இந்தியாவின் ஒன்பதாவது தலைமை நீதிபதியாக இருந்துள்ளார். ஆரம்பக் காலங்களில் வழக்கறிஞராக பணயாற்றிய இவர் பின்னர் (1966-1967). ஆந்திர மாநில உயர் நீதிமன்றத்தின் தலைமை நீதிபதியாகவும் பணியாற்றியுள்ளார்.  

## ஆரம்ப கால வாழ்க்கை
1902 ஜூலை 15 ஆம் தேதி தற்போதைய தெலங்காணா மாவட்டத்திலுள்ள கோதாவரி ஆற்றின் கரையில் உள்ள ராஜமுந்திரியில் வேலமா என்ற குடும்பத்தில் பிறந்தார். இவரது தந்தையும், ஒரு வழக்கறிஞராக இருந்துள்ளார். இவரது தந்தை தனது சிறு வயதிலேயே இறந்து விட்டார். ராவ் ராஜமுந்திரி அரசு கலைக் கல்லூரியில் பட்டம் பெற்றார். சென்னை, டாக்டர் அம்பேத்கர் அரசு சட்டக் கல்லூரியில் சட்டம் பயின்றார். கல்லூரியில் படிக்கும் போது இவர் ஒரு நல்ல விளையாட்டு வீரராக திகழ்ந்துள்ளார்.  
<sup data-ve-ignore="true">&#x5B; *<span title="This claim needs references to reliable sources. (November 2012)">மேற்கோள் தேவை</span>* &#x5D;</sup>  

## தொழில் வாழ்க்கை
ஆந்திர கேசரி பிரகாசம் பந்துலுவின் கீழ் பணி புரிந்து வந்த இவரது மாமனார் பி.வெங்கடராமன் ராவ் நாயுடுவின் அலுவலகத்தில் வழக்கறிஞராக பணியில் சேர்ந்தார். பின்னர், இவர் மாவட்ட நீதிபதியாக தேர்வு செய்யப்பட்டு, குண்டூர் மாவட்டத்தின் பாபட்லாவில் சில மாதங்கள் பணியாற்றினார்.  

இவரது மாமனார் வெங்கட ராமன் ராவ் மெட்ராஸ் உயர்நீதிமன்ற நீதிபதியாக உயர்த்தப்பட்ட பின்னர், சுப்பாராவ் தனது மைத்துனர் பி. வி. ராஜமன்னாருடன் கூட்டு சேர்ந்தார். பின்னர் இவர் வழக்கறிஞர்களின் தலைவரகவும், மெட்ராஸ் உயர் நீதிமன்றத்தின் தலைமை நீதிபதியாகவும் ஆனார்.  

கலப்பு சென்னை மாநிலத்தின் அனைத்து பகுதிகளிலிருந்தும் இவர்கள் இருவரும் சட்டப் பணிகளைக் மேற்கொண்டு வந்துள்ளனர். இவர் 1948 இல் நீதிமன்ற அமர்விற்கு உயர்த்தப்பட்டார்.  

ஆந்திரா பிரிந்த பின்னர், 1954 இல் குண்டூரில் நிறுவப்படவுள்ள ஆந்திர மாநில உயர்நீதிமன்றத்தின் தலைவராக மூத்த நீதிபதி கோவிந்த மேனனை அனுப்ப அபோதைய சென்னை மாகான ஆளுநர் ராஜாஜி விரும்பினார். ஆனால் உயர்நீதிமன்றம் அமைப்பதற்கு வசதியாக சுப்பாராவ் சிறப்பு அதிகாரியாக இருக்க வேண்டும் என்று பிரகாசம் வலியுறுத்தினார். எனவே தானாகவே இவர் தலைமை நீதிபதி ஆனார்.  

1954 ஆம் ஆண்டில் திருப்பதியில் ஸ்ரீ வெங்கடேஸ்வர பல்கலைக்கழகம் நிறுவப்பட்டபோது, சுப்பாராவ் அதன் முதல் வேந்தரானார். பல்கலைக்கழக சட்டத்தில் திருத்தம் செய்யும் வரை வேந்தராக இருந்தார்.  

மெட்ராஸ் உயர்நீதிமன்றத்தில் நீதிபதியாகவும், ஆந்திர மாநில உயர்நீதிமன்றத்தில் தலைமை நீதிபதியாகவும் பணியாற்றிய பின்னர், இவர் 1958 ஜனவரி 31, அன்று உச்ச நீதிமன்ற நீதிபதியாக நியமிக்கப்பட்டார். இவர் 1966 ஜூன் 30, அன்று இந்தியாவின் தலைமை நீதிபதியாக மீண்டும் நியமிக்கப்பட்டார். இவரது மிகவும் பிரபலமான தீர்ப்பு கோலக்நாத் எதிர் பஞ்சாப் மாநிலம் என்பதாகும். அடிப்படை உரிமைகளை திருத்த முடியாது என்று அவர் தீர்ப்பளித்த வழக்காகும்.  

எதிர்க்கட்சிகளின் ஒருமித்த வேட்பாளராக நான்காவது குடியரசுத்தலைவர் தேர்தலில் போட்டியிட சுப்பா ராவ் 1967 ஏப்ரல் 11, அன்று ஓய்வு பெற்றார்.  

## அரசியல் வாழ்க்கை
ஐக்கிய எதிர்க்கட்சிகளின் வேட்பாளராக 1967 ல் இந்திய குடியரசுத் தலைவர் வேட்பாளராக போட்டியிட்டார். இவர் தேர்தலில் சாகீர் உசேனிடம் தோல்வியடைந்தார்.  

## இறப்பு
இவர் 6 மே 1976 இல் இறந்தார்.  

## மரியாதைகள்
- பெங்களூரு பல்கலைக்கழகம் இவருக்கு முனைவர் பட்டம் வழங்கியது.

## மேற்குறிப்புகள்
# அரசு மத்திய அச்சகம், சென்னை



**அரசு மத்திய அச்சகம் (Government Central Press)** தமிழகத்தில் சென்னையில் உள்ள அச்சகம் ஆகும். இங்கு தமிழக அரசின் எழுதுபொருள் மற்றும் அச்சிடும் துறை உள்ளது. இந்த அச்சகத்தில் மாநில அரசின் அச்சிடும் பணிகள் மேற்கொள்ளப்படுகின்றன. மேலும் அரசுப் பதிவுகளை பராமரிக்கும் பணியும் இங்கு மேற்கொள்ளப்பட்டு வருகிறது. தற்போது, இந்த அச்சகத்தின் கட்டுப்பாட்டில் எட்டு கிளை அச்சகங்கள் மற்றும் எழுதுபொருள் கடைகள் இயங்கி வருகின்றன. 2017 ஆம் ஆண்டில், இந்தத் துறையில் 433 பெண்கள் உட்பட 1,646 ஊழியர்கள் பணியாற்றி வந்தனர்.  

## வரலாறு
இந்த கட்டிடம் 1807 ஆம் ஆண்டில் ஆங்கில கிழக்கிந்திய கம்பெனியால் கட்டப்பட்டது . அரசு மத்திய அச்சகம் 17 டிசம்பர் 1831 ஆம் நாளன்று நிறுவப்பட்டது. இந்த வளாகத்தில் இருந்த சரக்கறை 2013 ஜூன் மாதம் ஏற்பட்ட தீ விபத்தில் நாசமானது. 2017 ஆம் ஆண்டில், ரூ.125 மில்லியன் செலவில் இந்த கட்டடத்தைப் புதுப்பித்து அமைக்க அரசு முன்மொழிவினைத தந்தது.  

## அச்சகம் மற்றும் அதன் செயல்பாடுகள்
அரசு மத்திய அச்சகம், சென்னையில் ஜார்ஜ் டவுனில் உள்ள மிண்ட் தெரு என்று அழைக்கப்படுகின்ற தங்கசாலைத் தெருவில் உள்ள மிண்ட் கட்டிடங்களில் அமைந்துள்ளது. இது 5.5 ஏக்கர் பரப்பளவில் உள்ளது. அச்சகத்தில் 880 ஊழியர்கள் பணியாற்றி வருகின்றனர்.  

இந்த அச்சகத்தில் அரசு மத்திய அச்சகம், அரசு எழுதுபொருள் கடைகள் மற்றும் மெட்ராஸ் உயர்நீதிமன்றத்தில் உள்ள அரசு கிளை அச்சகம் ஆகியவை அடங்கும். இவை அனைத்தும் நகரத்திலேயே அமைந்துள்ளன. இதற்கான கிளை அச்சகங்கள் மதுரை, திருச்சி, சேலம், புதுக்கோட்டை, விருத்தாசலம், மற்றும் மதுரையில் உள்ள சென்னை உயர் நீதிமன்றக் கிளை ஆகியவற்றில் செயல்பட்டு வருகின்றன. உயர் நீதிமன்ற கட்டிடங்களில் இயங்கி வருகின்ற அரசு கிளை அச்சகம் சென்னை உயர்நீதிமன்றத்தின் அச்சிடும் பணிகளை பூர்த்தி செய்து வருகிறது.  

இந்த அச்சகமானது சேவைத் துறை என்ற அளவில் தமிழக அரசால் கருதப்படுகிறது. தமிழக அரசின் அரசுத் துறைகள் மற்றும் அரசு நிறுவனங்கள் தொடர்பான அச்சுப் பணிகளும்இந்த அச்சகத்தில் மேற்கொள்ளப்பட்டு வருகிறது. அரச மத்திய அச்சகத்தில் அரசிதழ்கள், சட்டசபை விவாதங்கள், அறிக்கைகள், நிதி நிலை அறிக்கைகள், பருவ மலர்கள், தேர்தல் ஆவணங்கள், கணக்காளர் நாயகத்தின் அறிக்கைகள், மோட்டார் வாகனங்களின் பதிவுச் சான்றிதழ்கள், அரசு அலுவலர்களின் கடித முகப்புகள், அரசு விதி முறைகள், கையேடுகள், பருவ இதழ்கள், படிவங்கள் மற்றும் பதிவேடுகள் மற்றும் அரசாங்க தேர்வுக்குரிய பொருட்கள் உள்ளிட்டவை அச்சிடல் போன்ற முக்கிய செயல்பாடுகள் நடைபெற்று வருகின்றன.  

## பொதுமக்கள் சேவை
இந்த அச்சகமானது பொதுமக்களுடன் நல்ல உறவினைப் பேணி வருகிறது. பிறப்புச் சான்றிதழ் தொடங்கி இறப்புச் சான்றிதழ் வரை அனைத்து வகையான சான்றிதழ்களையும் இது அச்சிடுகிறது. அனைத்திற்கும் மேலாக உரிய காலத்தில் கல்வி, வேலை வாய்ப்பு, சாதிச் சான்றிதழ் உள்ளிட்ட அனைத்து சான்றிதழ்களையும் உரிய நேரத்தில் உரிய துறைக்கு அனுப்பி வருகிறது. அரசு எழுதுபொருள் அங்காடி என்பது ஆண்டுதோறும் அரசிற்கு எழுதுபொருள் தொடர்பானவற்றை வழங்குவதற்காக மையப்படுத்தப்பட்ட நிறுவனமாக அமைந்து செயல்பட்டு வருகிறது.
# தேசிய கலைக்கூடம், சென்னை


**தேசிய கலைக்கூடம் (National Art Gallery)** சென்னையின் எழும்பூர் பகுதியில் அமைந்துள்ள, இந்தியாவின் பழமையான கலைக்கூடங்களில் ஒன்றாகும். இது எழும்பூரில், பாந்தியன் சாலையில் உள்ள அரசு அருங்காட்சியக வளாகத்தில் அமைந்துள்ளது. அதே வளாகத்தில் கன்னிமாரா பொது நூலகமும் அமைந்துள்ளது. ஆந்திரப் பிரதேச மாநிலத்தில் உள்ள சத்தியவேடு என்னும் இடத்திலிருந்து கொண்டு வரப்பட்ட சிகப்புக் கற்களைக்கொண்டு 1906 ஆம் ஆண்டில் இந்தக் கட்டடம் கட்டப்பட்டது. இந்தோ சார்சனிக் முறையில் கட்டப்பட்ட இந்தக் கட்டடத்தில் தஞ்சாவூர், ராஜஸ்தான், காங்ரா மற்றும் டெக்கான் பகுதிகளைச் சேர்ந்த ஓவியங்களும் சந்தன சிற்பங்களும் உள்ளன. கட்டமைப்பின் ஒரு பகுதி சேதம் அடைந்ததால், இந்த கலைக்கூடம் 2002 ஆம் ஆண்டு முதல் மூடப்பட்டுள்ளது.  

## வரலாறு
தேசிய கலைக்கூடம் விக்டோரியா மகாராணியின் பொன்விழா கொண்டாட்டத்தின் போது கட்டிடக் கலைஞர் ஹென்றி இர்வின் அவர்களால் இந்தோ-சரசெனிக் பாணியில் வடிவமைத்து கட்டப்பட்டது. இந்த கலைக்கூடம் சென்னைப் பெருநகர் வளர்ச்சிக் குழுமத்தால் ஒரு பாரம்பரிய தளமாக அடையாளம் காணப்பட்டுள்ளது.  

2002 ஆம் ஆண்டு தொடங்கி இந்த கலைக்கூடம் பல கட்டிடக் குறைபாடுகள் மற்றும் கட்டமைப்பு உறுதியற்ற தன்மை காரணமாக மூடப்பட்டுள்ளதால் கலை விமர்சகர்கள் இதனைப் பற்றி அதிகமாக விமர்சனம் செய்துள்ளனர்.  

## அம்சங்கள்
இந்த கலைக்கூடம் அலங்கரிப்புக்கலைக்கூடம், ரவிவர்மா ஓவியங்கள், தஞ்சாவூர் ஓவியங்கள், இந்திய பாரம்பரிய கலைக்கூடம் என்ற நான்கு முக்கியப்பிரிவுகளைக் கொண்டு அமைந்துள்ளது. ஓவியங்கள் தவிர வரலாற்று கலைப்பொருள்கள், சமயம் சார்ந்த சிற்பங்கள் போன்றவையும் இங்கு உள்ளன. 10 ஆம் நூற்றாண்டையும், 11ஆம் நூற்றாண்டையும் சேர்ந்த கைவினைப் பொருள்கள் காட்சிக்கு உள்ளன. மேலும் இராமர் சீதையின் உருவங்களும் இங்கு உள்ளன. அவற்றைத் தவிர பருவ இதழ்கள், கையெழுத்துப் படிகள் போன்றவையும் இங்கு காணப்படுகின்றன. கலைக்கூடத்தில் பல முகலாய ஓவியங்கள் மற்றும் ராஜா ரவி வர்மாவின் அரிய படைப்புகள் உள்ளன. இங்கு பல்வேறு தஞ்சை ஓவியங்களும் உள்ளன . கன்னிமாரா பிரபு மற்றும் வில்லியம் பென்டிங் பிரபு போன்ற பல்வேறு ஐக்கிய ராச்சியத்தைச் சேர்ந்த அலுவலர்களின் உருவப்படங்கள் உள்ளன. இந்த கலைக்கூடத்தில் நீதிமன்றம் மற்றும் போர் காட்சிகளை சித்தரிக்கின்ற ஏராளமான சிறிய அளவிலான ஓவியங்களும் உள்ளன.  

## மறுசீரமைப்பு
முதலமைச்சர் ஜெயலலிதா இதன் சீரமைப்பிற்காக ஒரு நிபுணர் குழுவினை அமைத்ததோடு அதற்கான செலவிற்காக ரூ.110 மில்லியன் தொகையை நிதி ஒதுக்கியதைத் தொடர்ந்து 2013 ஆம் ஆண்டில் இந்த கலைக்கூடம் புதிய பொலிவினைப் பெற்றது.  

2019 ஆம் ஆண்டில், சீரமைப்பு ரூ.110 மில்லியன் செலவில் தொடங்கியுள்ளது. மறு சீரமைப்பிற்குப் பின் ரவி வர்மாவின் ஓவியங்கள், சந்தனக் கலைப்பொருட்கள், தந்தப் பொருள்கள், சிறிய அளவிலான கலைப்பொருட்கள், தஞ்சை ஓவியங்கள், ராஜ்புத் ஓவியங்கள் மற்றும் இந்தியா முழுவதும் உள்ள பாரம்பரிய ஓவியங்கள் உள்ளிட்ட 200 தனித்துவத் தன்மை வாய்ந்த பொருள்கள் பார்வையாளர்களுக்காகக் காட்சிக்கு வைக்கப்படவுள்ளது.  
சென்னையில் இவ்வகையில் காணப்படுகின்ற கட்டுமானத்தைக் கொண்ட ஒரே கட்டடம் இது என்று கூறப்படுகிறது. ஆக்ராவிற்கு அருகே உள்ள பதேபூர் சிக்ரியில் அமைந்துள்ள புலந்த் தர்வாசாவைப் போன்ற அமைப்பில் இது அமைந்துள்ளது. பார்வையாளர்களுக்காக மிகவும் விரைவில் திறக்கப்படவுள்ளது.
# பி. ஓர். & சன்ஸ்



**பி. ஓர் & சன்ஸ்** (P.Orr & Sons) இந்தியா<nowiki/>வில் தமிழகத்தில் சென்னை நகரை மையமாகக் கொண்ட, கைக்கடிகாரங்கள் மற்றும் சுவர்க்கடிகாரங்கள் ஆகியவற்றைத் தயாரிக்கின்ற ஒரு நிறுவனத் தொகுப்பு ஆகும். இது முதன் முதலில் கடிகாரங்களை தயாரிக்க ஆரம்பித்தது. ஸ்காட்லாந்தைச் சேர்ந்த பீட்டர் ஓர் என்பவரால் 1846 ஆம் ஆண்டில் ஜார்ஜ் கார்டன் & கோ தளத்தில் இது ஆரம்பிக்கப்பட்டது.  

## வரலாறு

பி. ஓர் & சன்ஸ் நிறுவனத்தின் முதல் ஷோரூம் எனப்படுகின்ற காட்சியறை 1879 ஆம் ஆண்டில் அண்ணா சாலையில் திறந்து வைக்கப்பட்டது, இது சென்னையில் தற்போதும் இயங்கி வருகின்ற ஒரு பாரம்பரிய கட்டிடமாகவும் இருந்து வருகிறது. இந்த கட்டிடத்தை ஸ்காட்லாந்தைச் சேர்ந்த, கெடிகாரங்கள் தயாரிப்பாளரான பீட்டர் ஓர் அமைத்தார். சென்னை அரசின் ஆலோசனைக் கட்டிடக் கலைஞரான ராபர்ட் சிசோம் இந்தக் கட்டடத்திற்கான வடிவத்தை அமைத்தார். இதை பின்னர் ஐந்தாம் ஜார்ஜ் பொறுப்பேற்ற டியூக் ஆஃப் யார்க் இளவரசர் ஜார்ஜும் பின்னர் ராணி மேரி பொறுப்பேற்ற டெக்கின் இளவரசி மேரி ஆகியோர் திறந்து வைத்தனர். இந்த கடை ஆரம்பத்தில் வைரங்கள், உபகரணங்கள், துப்பாக்கிகள், வெள்ளிப்பொருள்கள் ஆகியவற்றின் விற்பனையில் ஈடுபட்டது. பின்னர் இயந்திரத்தில் இயங்கும் கைக்கடிகாரங்கள் மற்றும் சுவர்க்கடிகாரங்களை விற்கத் தொடங்கியது. முதல் ரோலக்ஸ் கடிகாரம் இந்தியாவில் இங்குதான் விற்கப்பட்டது. பின்னர் இந்த நிறுவனம் 1967 ஆம் ஆண்டில் புகழ்பெற்ற டெக்ஸ்டைல் மில் அதிபரான கருமுத்து தியாகராஜன் செட்டியாரிடம் விற்கப்பட்டது. தற்போது இந்தக் கடைகளின் தொகுப்பு அவரது லாயல் டெக்ஸ்டைல்ஸ் குழுவின் ஒரு பகுதியாக இயங்கி வருகிறது.  

## பாரம்பரிய கட்டிடம்
சென்னை மெட்ரோ சில பகுதிகளை இடிக்க முன்மொழிந்தபோது அண்ணா சாலையில் உள்ள பி. ஓர். & சன்ஸ் கடை சர்ச்சைக்குள்ளானது. இருந்த போதிலும் உரிமையாளர்கள் இந்த கடை ஒரு பாரம்பரிய தளம் என்றும் அதில் எவ்வித மாற்றமும் மேற்கொள்ள முடியாது என்றும் வாதிட்டனர். இது ஒரு பாரம்பரிய தளம் என்பதை நிரூபிக்க போதுமான உரிய சான்றுகள் தரப்படாத நிலையில்சென்னைஉயர்நீதிமன்றம் இதன் சில பகுதிகளை இடிப்பதற்கு ஆதரவளித்தது, சென்னை மெட்ரோ இதன் சில பகுதிகளை இடிக்க ஆரம்பித்தபோது அதன் பிற பகுதிகளுக்கு சேதம் உண்டானது. மேலும் 2013 ஆம் ஆண்டில் சென்னை மாநகராட்சி மேலும் 894 சதுர அடி கட்டிடத்தை பாதுகாப்பு காரணங்களுக்காக இடிக்கக் கோரியது. பி.ஓர் & சன்ஸ் சேதமடைந்த கட்டடக் பகுதிகளை மீட்டெடுக்கும் பணிகளில் ஈடுபட ஆரம்பித்தது. மேலும் மாநகராட்சியின் ஆணையைத் தடுக்க உயர் நீதிமன்றத்தில் விண்ணப்பம் செய்யப்பட்டது. நவம்பர் 2014 இல், நீதிமன்றம் மாநகராட்சிக்கு ஆதரவாக கட்டிடத்தின் மேலும் சில பகுதிகளை இடிக்க ஆணை வழங்கியது.  

## விற்பனை
இந்நிறுவனம் தொடர்ந்து அனைத்து வகையான கெடிகாரங்களையும் விற்பனை செய்து வருகிறது. இதனை 168 ஆண்டுகளுக்கும் மேலாக இந்நிறுவனம் தொடர்ந்து செய்து வருகிறது. தமிழ்நாடு மற்றும் புதுச்சேரியில் கடைகளைக் கொண்டுள்ள இந்நிறுவனம் இந்திய மற்றும் வெளிநாட்டு கெடிகாரங்கள், அலாரம் வைத்த கடிகாரங்கள், தாத்தா அணியும் கடிகாரங்கள், மணிக்கூண்டு கடிகாரங்கள், கால அளவினைக் கொண்டு அமைந்துள்ள கடிகாரங்கள் உள்ளிட்டவற்றை நவீன காலத்தேவைக்கேற்ப விற்பனை செய்கிறது.
# காந்தி சாகர் அணைக்கட்டு


இந்தியாவின் சம்பல் ஆற்றில் கட்டப்பட்ட நான்கு பெரிய அணைகளில் **காந்தி சாகர் அணை** ஒன்றாகும். இந்த அணை மத்திய பிரதேச மாநிலத்தின் மண்டோசோர், நீமச் மாவட்டங்களில் அமைந்துள்ளது. இது 62.17 மீட்டர் (204.0 அடி) உயரம் கொண்ட கல்கட்டு ஈர்ப்பு அணையாகும். 22,584 சதுர கிலோ மீட்டர் (8,720 சதுர மைல்கள்) நீர்ப்பிடிப்பு பகுதியிலிருந்து அணைக்கு நீர் வரத்து இருக்கிறது. இந்த அணையின் மொத்த சேமிப்பு திறன் 7.322 பில்லியன் கன மீட்டர் ஆகும். இந்தியப் பிரதமர் பண்டிட் ஜவஹர்லால் நேரு 7 மார்ச் 1954 அன்று இந்த அணைக்கு அடிக்கல் நாட்டினார். பிரதான அணையின் கட்டுமானத்தை முன்னணி ஒப்பந்தக்காரர் துவாரகா தாஸ் அகர்வால் & அசோசியேட்ஸ் நிறுவனம் மேற்கொண்டது. 1960 ஆம் ஆண்டில் அணை கட்டி முடிக்கப்பட்டது. நீரோட்டத்தின் கீழ்ப்பகுதிகளில் கூடுதல் அணை கட்டமைப்புகள் 1970 களில் கட்டி முடிக்கப்பட்டன.  

இந்த அணை தனது அடிவாரத்தில் 115 மெகாவாட் நீர்மின்சார நிலையத்தைக் கொண்டுள்ளது. 23 மெகாவாட் உற்பத்தி செய்யும் அலகுகள் ஐந்து உள்ளன. இவற்றின் மொத்த ஆற்றல் உற்பத்தி 564 ஜிகாவாட் ஆகும். மின் உற்பத்திக்கான பயன்பாட்டிற்குப் பின்னர் வெளியிடப்படும் நீரால் பாசனப் பரப்பிற்கு பயன்படுத்தப்படுகிறது. இதற்கு கோட்டா தடுப்பணை உதவிகரமாக உள்ளது. இந்த கோட்டா தடுப்பணை இந்த அணையின் கீழ்ப்பகுதியிலிருந்து 104 கிலோமீட்டர்கள் (65 மைல்கள்) தொலைவில் ராஜஸ்தான் மாநிலத்தில் கோட்டா நகருக்கு அருகில் அமைந்துள்ளது.  

அணையின் நீர்த்தேக்கம் பகுதி இந்தியாவில் இரண்டாவது பெரியது ( ஹிராகுட் நீர்த்தேக்கத்திற்குப் பிறகு) ஆகும். மேலும் ஆண்டு முழுவதும் பல வலசை போகின்ற மற்றும் வலசை போகாத பறவைகளை ஈர்க்கிறது. சர்வதேச பறவை வாழ்வு நிறுவனம் (ஐபிஏ) "A4iii" அளவுகோல்களின் கீழ் இந்த நீர்த்தேக்கமானது தகுதி பெற்றுள்ளது. சில இடங்களில் நீர்ப்பறவைகளின் எண்ணிக்கை 20,000 ஐத் தாண்டுவதாக தெரிவிக்கப்பட்டுள்ளது.  

## நிலவியல்

சம்பல் நதி (பண்டைய காலங்களில் சம்ரண்யாவதி நதி என்று அழைக்கப்படுகிறது) விந்திய மலைத்தொடரில் 853 மீட்டர்கள் (2799 அடி) உயரத்தில் உற்பத்தியாகிறது. இந்தூருக்கு அருகிலுள்ள மோவ் நகரின் மேற்கு-தென்மேற்கு திசையில் 15 கிலோமீட்டர்கள் (9.3 மைல்கள்) தொலைவில் இந்நதியின் உற்பத்தியிடம் அமைந்துள்ளது. இந்நதி மத்தியப் பிரதேசம் வழியாக வடக்கு மற்றும் வடகிழக்கு திசை நோக்கிப் பாய்ந்து ஒரு குறிப்பிட்ட நேரம் ராஜஸ்தானில் பாய்ந்து பின்னர் ராஜஸ்தான் மற்றும் மத்தியப் பிரதேசம் இடையே எல்லையை உருவாக்கி தென்கிழக்கு திசைியல் திரும்பி உத்தரப்பிரதேசத மாநிலத்தின் யமுனை நதியோடு சேர்கிறது. இந்நதி உற்பத்தியாகும் இடத்திலிருந்து யமுனா நதியுடன் சங்கமிக்கும் வரை இந்நதியின் மொத்த நீளம் 900 கிலோ மீட்டர்கள் (560 மைல்கள்) ஆகும்  

சம்பலும் அதன் துணை நதிகளும் வடமேற்கு மத்தியப் பிரதேசத்தின் மால்வா பகுதியைத் தங்கள் வடிநிலப் பகுதியாகக் கொண்டுள்ளன. அதே நேரத்தில் அதன் துணை நதியான பனாஸ் நதி , ஆரவல்லி மலைத்தொடரில் உற்பத்தியாகி, தென்கிழக்கு ராஜஸ்தான் நோக்கிச் செல்கிறது. யமுனாவுடன் அதன் சங்கமத்தில், சம்பல் மற்ற நான்கு நதிகளுடன் (யமுனா, காளி சிந்து ஆறு, குவாரி ஆறு, பாகுஜ் ஆறு) இணைகிறது. இந்த நதிகள் சங்கமிக்கும் இடம் உத்தரப்பிரதேச மாநிலத்தில், பிண்டு மாவட்டம் மற்றும் இட்டாவா மாவட்டம் ஆகியவற்றின் எல்லையில் பாரேவிற்கு அருகில் பச்நாடா எனுமிடத்தில் உள்ளது.
# பிதாபுரம்


**பிதாபுரம்** அல்லது பீட்டிகா புரம் என்பது இந்திய மாநிலமான ஆந்திராவின் கிழக்கு கோதாவரி மாவட்டத்தில் உள்ள ஒரு நகரமும் நகராட்சியுமாகும். இந்த நகரம் கோதாவரி நகர அபிவிருத்தி அதிகாரசபையின் ஒரு பகுதியாகும். கோயில் நகரமான இது ஐம்பத்தைந்து சக்தி பீடங்களில் ஒன்றாகும்.  

பிதாபுரத்தில் வசித்து வந்த சிறீபாத சிறீவல்லபர் அவரது பக்தர்களால் தத்தாத்ரேயரின் அவதாரம் என்று நம்பப்படுகிறார் . கலி யுகத்தில் தத்தாத்ரேய தெய்வத்தின் முதல் முழுமையான அவதாரங்களில் ஒன்றாக இவர் கருதப்படுகிறார்.  

## வரலாறு
பிதாபுரம் முதலில் பிட்டபுரம் என்று அழைக்கப்பட்டுள்ளது. 4ஆம் நூற்றாண்டின் மன்னர் சமுத்திரகுப்தரின் அலகாபாத் தூண் கல்வெட்டு இந்த நகரத்தைக் குறிப்பிடுவதற்கான ஆரம்பகால கல்வெட்டு ஆகும். இக்கல்வெட்டு பிஷ்டபுர மன்னர் மகேந்திரனை தோற்கடித்ததாகக் கூறுகிறது. 4 ஆம் மற்றும் 5 ஆம் நூற்றாண்டின் வசிட்டர் மற்றும் மத்தறை வம்சங்களின் கல்வெட்டுகளும் பிட்டபுராவைக் குறிப்பிடுகின்றன. இது கலிங்கத்தின் ஒரு பகுதியாக விவரிக்கிறது. 7 ஆம் நூற்றாண்டில், சாளுக்கிய மன்னர் இரண்டாம் புலிகேசி பிஷ்டபுரத்தை தனது இராச்சியத்துடன் இணைத்துள்ளார். பிதாபுரம் சாளுக்கியர்கள் என்று அழைக்கப்படும் சாளுக்கியர்களின் இணை கிளைகளில் ஒன்று, 12 - 13 ஆம் நூற்றாண்டுகளில் ராஜமன்றி, பிதாபுரம் , திரக்சாரமம் ஆகிய இடங்களை சுற்றியுள்ள பகுதியை ஆட்சி செய்தது.  

இந்த நகரம் புருஹிதிகா தேவி கோவிலை கொண்டுள்ளது. இது 18 சக்தி பீடங்களில் ஒன்றாகும்.  

## நிலவியல்
பிதாபுரம் 17.1167 ° N 82.2667 கிழக்கில் அமைந்துள்ளது. இது சராசரியாக 10 மீட்டர் (33 அடி) உயரத்தில் உள்ளது. இது பல கடற்கரைகளுக்கு அருகில் அமைந்துள்ளது. இது காக்கிநாடா, ராஜமன்றி ஆகிய 2 முக்கிய நகரங்களுக்கு இடையில் உள்ளது. பொதுவாக பிதாபுரம் நிலத்தால் சூழப்பட்டுள்ளது. அதன் பொருளாதார நடவடிக்கைகள் பெரும்பாலானவை காக்கிநாடாவில் நடைபெறுகின்றன. பிதாபுரம் சி.பி.எம். கிறிஸ்தவ மருத்துவ மையமானது மறைபணி மருத்துவர் டாக்டர் ஈ. சுமித் அவர்களால் தொடங்கப்பட்டது.  

## புள்ளி விவரங்கள்
2011 இந்திய மக்கள் தொகை கணக்கெடுப்பின்படி, இந்த நகரத்தின் மக்கள் தொகை 52,360 பேர் ஆகும். மொத்த மக்கள் தொகை 0–6 வயதுக்குட்பட்ட 25,891 ஆண்கள், 26,469 பெண்கள் மற்றும் 5,116 குழந்தைகள். சராசரி கல்வியறிவு விகிதம் 75.00% ஆக உள்ளது. இது 35,434 கல்வியறிவு கொண்டது. இது தேசிய சராசரியான 73.00% ஐ விட அதிகமாகும்.  

## போக்குவரத்து
பிதாபுரம் நகரம் தேசிய நெடுஞ்சாலை 216இல் அமைந்துள்ளது. பிதாபுரம் தொடருந்து நிலையம் ஹவுரா-சென்னை பிரதான பாதையின் துவாடா-விஜயவாடா பிரிவில் அமைந்துள்ளது. ராஜமன்றி வானூர்தி நிலையம் பிதாபுரத்திலிருந்து 55 கி.மீ தொலைவில் அமைந்துள்ளது.  

## குறிப்பிடத்தக்க நபர்கள்

- குச்சிமாஞ்சி சகோதரர்கள்
- தேவலப்பள்ளி கிருஷ்ணசாத்திரி
- அவந்த்ச சோமசுந்தர்
- மாசிலாமணி
- மொக்கபதி நரசிம்ம சாத்திரி
- இரியாலி பிரசாத்
- புராணம் சுப்ரமண்ய சர்மா
- உமராலிசா
- பாலந்திரபு ரஜனிகாந்தராவ்
- வெங்கட பர்வதீசா கவ்லு
- வெங்கட ராமகிருஷ்ணா கவ்லு
# குதுப் திருவிழா



**குதுப் திருவிழா** (Qutub Festival) என்பது மூன்று நாள் நடைபெறும் ஒரு திருவிழா ஆகும். இது வழக்கமாக நவம்பர்-டிசம்பர் மாதங்களில் தில்லி இந்திய பெருநகரத்தில் உள்ள குதுப் வளாகத்தில் நடைபெறுகிறது. தில்லி சுற்றுலாத்துறை மற்றும், டெல்லி அரசு இதை ஏற்பாடு செய்கிறது. திருவிழா நாட்டின் கலாச்சார கலை வடிவங்களைக் கொண்டிருக்கும் என்றாலும், குதுப் மினாரின் இந்த உன்னதமான கட்டமைப்பை தேசிய மற்றும் சர்வதேச கவனத்தின் போற்றுதலில் வைக்கிறது. 2019 ஆன்டின் இந்தத் திருவிழா நவம்பர் 15-19 முதல் நடைபெறும்.  

திருவிழாவில் இதுவரை பல புகழ்பெற்ற பாடகர்கள் நிகழ்த்தினர்.
# குப்புராமு



**குப்புராமு** (*D. Kuppuramu*) ஓர் இந்திய அரசியல்வாதி ஆவார். இவர் தற்போது தமிழகப் பாரதீய ஜனதா கட்சியின் துணைத் தலைவராக உள்ளார்.  

### வகித்த பதவிகள்
- விஸ்வ ஹிந்து பரிஷத் மாநிலத் தலைவர்
- பட்டினம்காத்தான் முதல்நிலை ஊராட்சி மன்றத் தலைவர்[1986-2006]

### போட்டியிட்ட தேர்தல்களும், முடிவுகளும்

| ஆண்டு | தொகுதியின் பெயர் | மக்களவை / சட்டமன்றம் | முடிவு |
| --- | --- | --- | --- |
| 2014 | இராமநாதபுரம் | மக்களவை | *தோல்வி* |
# ஜமாலி கமாலி மசூதி மற்றும் கல்லறை

**ஜமாலி கமாலி மசூதி மற்றும் கல்லறை** (Jamali Kamali Mosque and Tomb) என்பது இந்தியாவின் டெல்லி, மெஹ்ராலியில் உள்ள தொல்பொருள் கிராம வளாகத்தில் அமைந்துள்ள ஒரு கல்லறையாகும். இது ஒன்றுக்கொன்று அருகிலுள்ள இரண்டு நினைவுச்சின்னங்களைக் கொண்டுள்ளது; ஒன்று மசூதி, மற்றொன்று ஜமாலி மற்றும் கமாலி என்ற பெயர்களைக் கொண்ட இரண்டு நபர்களின் கல்லறையாகும். "ஜமாலி" என்ற பெயர் உருது, இருப்பினும் "அழகு" என்று பொருள்படும் "ஜமால்" என்பதிலிருந்து உருவானது. "ஜமாலி" என்பது லோடியின் முகலாயத்திற்கு முந்தைய வம்ச காலத்தில் வாழ்ந்த புகழ்பெற்ற சூஃபி துறவியான சேக் பசுலுல்லாவுக்கு வழங்கப்பட்ட மாற்றுப்பெயர் ஆகும். சிக்கந்தர் லோடியின் ஆட்சியில் இருந்து பாபர் மற்றும் ஹுமாயூனின் முகலாய வம்ச ஆட்சி வரை வாழ்ந்த சேக் ஜமாலி என்ற ஜமாலி பெரிதும் மதிக்கப்பட்டார். கமாலி ஒரு அறியப்படாத நபர். ஆனால் ஜமாலியுடன் தொடர்புடையவர் மற்றும் அவரது முன்னோடிகள் பற்றிய தகவல்கள் நிறுவப்படவில்லை. அவர்களின் பெயர்கள் மசூதிக்கும் கல்லறைக்கும் "ஜமாலி கமாலி" என்று ஒன்றாகக் குறிக்கப்பட்டுள்ளன. ஏனெனில் அவை ஒன்றுக்கொன்று அருகில் புதைக்கப்பட்டுள்ளன. மசூதியும் கல்லறையும் 1528-1529 ஆம் ஆண்டில் கட்டப்பட்டன, மேலும் ஜமாலி 1535 இல் இறந்த பிறகு கல்லறையில் அடக்கம் செய்யப்பட்டார்.  

## மசூதி அமைப்பு

1528-29 ஆண்டுகளில் முதன்முதலில் கட்டப்பட்ட ஜமாலி கமாலி மசூதி, மூடப்பட்ட தோட்டப் பகுதியில் அமைந்துள்ளது. இது சிவப்பு மணற்கற்களில் பளிங்கு அலங்காரங்களுடன் கட்டப்பட்டுள்ளது. இந்தியாவில் முகலாய மசூதி கட்டிடக்கலை வடிவமைப்பில் இது ஒரு முன்னோடி என்று கூறப்படுகிறது. பிரார்த்தனை மண்டபம், ஒரு பெரிய முற்றத்தின் முன்னால், ஐந்து வளைவுகள் உள்ளன. மத்திய வளைவுடன் ஒரு குவிமாடம் மட்டுமே உள்ளது. வளைவுகளின் அளவு மத்திய வளைவை நோக்கி அதிகரிக்கிறது. இது அழகான அலங்காரத்தால் அலங்கரிக்கப்பட்ட ஐந்து வளைவுகளில் மிகப்பெரியது. வளைவின் சுவர்கள் ஒரு சில குரானிக் கல்வெட்டுகளால் அலங்கரிக்கப்பட்டுள்ளன. மசூதியைச் சுற்றியுள்ள ஒரு மண்டபம் இரண்டு மாடி மசூதிக்கு அணுகலை வழங்குகிறது. மேலும் நான்கு மூலைகளும் எண்கோண கோபுரங்களால் அலங்கரிக்கப்பட்டுள்ளன. மசூதியின் பின்புற முனைக்கு மத்திய வளைவில் ஒரு சிறிய ஜன்னல் தவிர, கட்டிடத்தின் பிரதான சுவரிலிருந்து நீண்டிருக்கும் ஜன்னல்கள் வைக்கப்பட்டுள்ளன.  

## அணுகல்
நினைவுச்சின்னம் அமைந்துள்ள மெஹ்ராலி நகர்ப்புற கிராமம் டெல்லியின் அனைத்து பகுதிகளிலிருந்தும் நன்கு அமைக்கப்பட்ட சாலைகள் மற்றும் போக்குவரத்து அமைப்பு மூலம் அணுகக்கூடியது. இந்திரா காந்தி சர்வதேச விமான நிலையம் 18 கி.மீ தொலைவில் உள்ளது. புது தில்லி ரயில் நிலையம் மற்றும் நிஜாமுதீன் ரயில் நிலையம் முறையே 17 கி.மீ தூரம், மற்றும் 16 கி.மீ தொலைவில் உள்ளது. பார்வையாளர்கள் அனைத்து வார நாட்களிலும் நினைவுச்சின்னத்தை கட்டணமிலாமல் பார்வையிடலாம். அருகிலுள்ள மெட்ரோ நிலையம் குதாப் மினார் ஆகும், இது மசூதியிலிருந்து நடந்து செல்லக்கூடிய தூரத்தில் உள்ளது.
# பாரத் காப்பீட்டு கட்டடம்

**பாரத் காப்பீட்டு கட்டடம்** (Bharat Insurance building) இந்தியாவின் தமிழ்நாட்டில் சென்னை அண்ணா சாலையில் அமைந்துள்ள ஒரு பாரம்பரிய கட்டடம் ஆகும். இந்தக் கட்டடம் 1897 ஆம் ஆண்டில் கட்டப்பட்டது. முதலில் **கார்டில் பில்டிங்** என்று இந்தக் கட்டடம் அழைக்கப்பட்டது. இது இந்தோ சரசனிக் கட்டடக்கலைக்கு ஒரு எடுத்துக்காட்டாக அமைந்துள்ளது. இது இந்திய பொருட்களைக் கொண்டு முஸ்லீம் வடிவமைப்பினைக் கொண்டு இது அமைக்கப்பட்டதாகும்.  

பாரம்பரிய ஆர்வலர்களின் மனுவைத் தொடர்ந்து சென்னை உயர்நீதிமன்றம் இந்தக் கட்டடம் இடிக்கப்படுவதை நிறுத்தியுள்ளது.  

## வரலாறு
கண்ணாடி பேனல்கள், குவிமாடங்கள், கூரான சிகரத்தைக் கொண்ட அமைப்புகள், வளைவுகள், வராண்டாக்கள் மற்றும் 100 அடி உயரம் கொண்ட தூபி போன்ற அமைப்புகள் ஆகிய அமைப்புகள் உள்ளிட்டவற்றைக் கொண்டு அமைந்த இந்தக் கட்டடம் 1897 ஆம் ஆண்டில் கட்டப்பட்டது. ஒரு முறை மிகவும் சிறப்பான வணிக மையமாக விறுவிறுப்பாக செயல்பட்டு வந்தது. நாளடைவில் மோசமான பராமரிப்பு காரணமாக மோசமடையத் தொடங்கியது. 1956 ஆம் ஆண்டில் இந்திய ஆயுள் காப்பீட்டுக் கழகத்தின் (எல்.ஐ.சி) வசம் வருவதற்கு முன்பு இந்த உரிமை பலரிடம் மாற்றம் பெற்று வந்தது. 1998 ஆம் ஆண்டில், கட்டமைப்பின் பலவீனம் காரணமாக அதில் இருப்போர் அந்த வளாகத்தை காலி செய்யும்படி கேட்டுக்கொள்ளப்பட்டனர், மேலும் ஆயுள் காப்பீட்டுக் கழகம் 2006 ஆம் ஆண்டில் இந்தக் கட்டடத்தை இடிக்க திட்டமிட்டது. கட்டடக்கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை (இன்டாக்) பொது நலன் வழக்கைத் தாக்கல் செய்ததைத் தொடர்ந்து சென்னை உயர்நீதிமன்றம் அது இடிக்கப் படுவதைத் தடுத்து நிறுத்தியது. கட்டடக்கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை, கட்டடத்தை பாதுகாக்க ஓர் இடைக்கால உத்தரவைப் பெற்றது. தொடர்ந்து ஆயுள் காப்பீட்டுக் கழகம், உச்சநீதிமன்றத்தில் மேல் முறையீடு செய்தது. இதனை சென்னை உயர் நீதிமன்றத்திற்கு திருப்பி அனுப்பியது. உயர்நீதிமன்றம் 2009 ஆம் ஆண்டில் ஒரு விரிவான உத்தரவை பிறப்பித்தது, அதன்படி இந்த கட்டடம் குறித்த அறிக்கையை சமர்ப்பிக்குமாறு மாநில அரசிடம் கேட்டுக் கொண்டதுடன், பிற பாரம்பரிய கட்டமைப்புகளின் பாதுகாப்பைக் கையாள ஒரு பாதுகாப்புக் குழுவையும் அமைக்கவேண்டும் என்றும் கேட்டுக் கொண்டது. பாரம்பரியக் குழு உயர்நீதிமன்றத்திற்கு அளித்த அறிக்கையில், அதன் பாரம்பரிய மதிப்பை மீண்டும் வலியுறுத்தி, கட்டடம் பாதுகாக்கப்பட வேண்டும் என்று கூறியது. இதற்கிடையில், ஆயுள் காப்பீட்டுக் கழகம் 2010 ஆம் ஆண்டில் உச்சநீதிமன்றத்தில் ஒரு மனுவை தாக்கல் செய்தது. அந்த அறிக்கையில் கட்டடத்தின் கட்டமைப்பு தொழில்நுட்பரீதியாக சரியாக இல்லை என்று அதில் குறிப்பிட்டிருந்தது. ஆகவே அந்தக் கட்டடத்தை சொத்தை மறுவடிவமைக்க அனுமதிக்க வேண்டும் என்றும், அவ்வாறு மறுவடிவம் பெறும் நிலையில் இது பழைய கட்டடத்தை வடிவமைப்பில் ஒத்திருக்கும் என்றும் கூறியது. மேலும் எந்த ஒரு இடத்திலும் இந்த கட்டடம் ஒரு பாரம்பரிய கட்டமைப்பு என்று பட்டியலிடப்படவில்லை என்றும் எடுத்துக் கூறியது. மேலும் அந்த இடத்தில் எட்டு மாடியைக் கொண்ட ஒரு வளாகத்தைக் கட்டும் யோசனையை முன்மொழிந்தது. பாரம்பரிய மசோதாவை இறுதி செய்வது குறித்து அரசாங்கம் அக்டோபர் 2010 இல் ஒரு அறிவிப்பை வெளியிட்டது.  

2010 ஆம் ஆண்டில்சென்னை உயர்நீதிமன்றம் ஒரு வரலாற்றுசிறப்பு முக்கிய தீர்ப்பினை வழங்கியது. அதன்படி அந்தக் கட்டடம் 400-க்கும் மேற்பட்ட பாரம்பரிய கட்டமைப்புகளின் தொகுப்பில் உள்ளடங்கியது என்று கூறியது. மேலும் அதற்கு வழங்கப்பட்ட 'ஏ' தரச் சான்றிதழும் உறுதி செய்யப்பட்டது.
# கிங் நோய்த்தடுப்பு மற்றும் ஆய்வு நிறுவனம்


**கிங் நோய்த்தடுப்பு மற்றும் ஆய்வு நிறுவனம்** என்பது இந்தியாவின் தமிழ்நாட்டில் சென்னை நகரில் கிண்டியில் அமைந்துள்ள ஒரு மருந்து ஆராய்ச்சி நிறுவனம் ஆகும். இது நவம்பர் 7, 1899 ஆம் நாளன்று அப்போதைய சென்னை மாகாணத்தின் சுகாதார ஆணையராக இருந்த டபிள்யூ.ஜி. கிங் என்பவரால் திறந்து வைக்கப்பட்டது. தொற்று நோய்களிலிருந்து தடுத்து காப்பாற்றும் நோக்கில் இது தொடங்கப்பட்டதாகும்.  

இந்த நிறுவனம் அடையாறு ஆற்றின் கரையில் அமைந்துள்ளது. இயக்குநர் அலுவலகம் அமைந்துள்ள முதன்மையான சிகப்பு நிறக் கட்டடம் ஒரு பாரம்பரியக் கட்டடம் என்று அடையாளம் காணப்பட்ட நிலையில், அது இந்திய தொல்பொருள் சங்கத்தின் கீழ் கொண்டு வரப்பட்டுள்ளது. இந்த நிறுவனம் தமிழ்நாடு அரசின் மக்கள் நல்வாழ்வு மற்றும் குடும்ப நலத்துறை மற்றும் மருத்துவ கல்வி இயக்குநரின் கீழ் செயல்பட்டு வருகிறது.  

## செயல்பாடுகள்
தடுப்பூசி முறையின் மூலமாக பெரியம்மையை முற்றிலும் ஒழித்தமைக்குப் பொறுப்பாக இந்தியாவின் அமைந்துள்ள முக்கிய நிறுவனங்களில் இதுவும் ஒன்றாகக் கருதப்படுகிறது. இது தமிழ்நாட்டில் பாக்டீரியா மற்றும் வைரஸ் நோய்களுக்கான பரிந்துரை மையங்களில் ஒன்றாகச் செயல்பட்டு வருகிறது. இந்த நிறுவனத்தில் பல்வேறு பிரிவுகள் செயலாற்றி வருகின்றன. அவற்றில் சர்வதேச தடுப்பூசி மையம், துணை மருத்துவக் கல்வி வாரியம் மற்றும் ஆய்வக தொழில்நுட்ப பள்ளி ஆகியவை அடங்கும். சி & சி 1 மருந்துகளின் தரக் கட்டுப்பாட்டினை தக்கவைத்துக்கொள்ளல், பாம்புக் கடிக்கான எதிர்ப்பு விஷம் தயாரித்தல், எதிர்வினை கண்டறிதல் (ஆன்டிஜென்கள் மற்றும் ஆன்டிசெரா), பாக்டீரியா கலாச்சாரங்கள், சிறிய விலங்குகள், பாக்டீரியா மற்றும் வைராலஜி நோய்களைக் கண்டறிதல் மற்றும் உணவு மாதிரி சோதனை ஆகியவற்றை பராமரித்தல் மற்றும் வழங்குதல் ஆகியவை இந்த நிறுவனத்தின் செயல்பாடுகளில் முக்கியமானவை ஆகும்.  

## சிறப்புகள்
கிங் நோய்த்தடுப்பு மற்றும் ஆய்வு நிறுவனம் விளையாட்டுத் துறையைச் சார்ந்த பல வீரர்களை உருவாக்கியுள்ளது. அவர்கள் மாநில அளவிலான பல போட்டிகளில் இந்நிறுவனத்தின் பெயரில் கலந்தகொண்டு விருதுகளைப் பெற்றுத் தந்துள்ளனர். இங்கு அமைந்துள்ள ஜென்னர் கூடம் எனப்படுகின்ற கூடம் தடுப்பூசியின் தந்தை என்று பெயர் பெற்ற எட்வர்ட் ஜென்னர் பெயரில் உள்ளதாகும். அந்த கூடத்தில் 250 நபர்கள் அமர வசதி செய்து தரப்பட்டுள்ளது. ஜி.எம்.பி. விதிமுறைகளின் அடிப்படையில் பாம்புக்கடிக்குத் தடுப்பு மருந்து, காலரா மற்றும் டைபாய்ட் தடுப்பூசி போன்றவற்றிற்கான பொதுவான மருந்துகளைத் தயாரிக்கும் நோக்கில் ஒரு உற்பத்திப் பிரிவினை சிறப்பாக அமைக்க நடவடிக்கைகள் எடுக்கப்பட்டு வருகின்றன.  

## அங்கீகாரம்
மஞ்சள் காய்ச்சல் தடுப்பூசி மற்றும் சான்றிதழை வழங்குவதற்கான உலக சுகாதார அமைப்பின் அங்கீகரிக்கப்பட்ட மையங்களில் ஒன்றாக கிங் நோய்த்தடுப்பு மற்றும் ஆய்வு நிறுவனம் அமைந்துள்ளது.  

## மூத்தோர் பாதுகாப்பு
கிங் நோய்த்தடுப்பு மற்றும் ஆய்வு நிறுவனத்தில் ஒரு மையக் குழுவினர் வந்து ஆய்வு செய்து தேசிய வயதானோருக்கான நிறுவனம் ஒன்றை அமைப்பது குறித்து விவாதித்தனர். அவ்வாறாக அமைக்கப்படவுள்ள அந்த நிறுவனத்தில் வயதானோருக்கு சிகிச்சை அளிக்கப்படுவதோடு மேலும் சில வசதிகள் காணப்படும். அதில் முதியோர்களிடையே காணப்படுகின்ற சிறப்புக் கூறுகளைப் பற்றி பயிற்சி அளிக்கப்படும். மேலும் அது தொடர்பான ஆய்வுகளும் மேற்கொள்ளப்படும். முதியோரைக் காத்தல் தொடர்பாக 15 முதுநிலை மாணவர்களுக்கு பயிற்சி அளிக்கப்படும். மாநிலம் முழுவதும் மருத்துவர்களுக்கும் இதுதொடர்பாக பயிற்சி அளிக்கப்படும். இவ்வாறு தென் இந்தியாவில் முதன் முதலாக சென்னையில் இது அமையவுள்ளத என்று கூறப்படுகிறது.
# ஜெயந்த் கைகினி


**ஜெயந்த் கைகினி** **(Jayanth Kaikini)** (பிறப்பு: ஜனவரி 24, 1955), ஓர் இந்திய (கன்னட) கவிஞர், சிறுகதை எழுத்தாளர், நாடக ஆசிரியர், கன்னடத் திரையுலகில் பங்காற்றி வரும் ஒரு அறிஞர் மற்றும் பாடலாசிரியர் ஆவார்.  

## ஆரம்ப கால வாழ்க்கை

கைகினி கோகர்ணாவில் பள்ளி ஆசிரியர் மற்றும் கன்னட எழுத்தாளரான, கௌரிஷ் கைகினி மற்றும் சமூக சேவையாளரான சாந்தா என்பவர்களுக்கு மகனாகப் பிறந்தார். ஒரு முதுநிலை பட்டப்படிப்பை உயிர்வேதியியல் துறையில், தார்வாட், கர்நாடக பல்கலைக்கழகத்தில், பயின்றார். பின்னர், இவர் மும்பை சென்றார். இவர் பல வருடங்களுக்குத் தொடர்ந்து ஒரு வேதியியலாராக பணிபுரிந்தார். இவர் இப்போது பெங்களூரில் தனது மனைவி சுமிதா மற்றும் இரண்டு குழந்தைகளுடன் வாழ்ந்து வருகிறார். இவரது மகள் சராஜனா ஒடிஸி நடனக் கலைஞர் மற்றும் ஆராய்ச்சியாளர் / பொறுப்பாளராக உள்ளார். இவரது மகன் ரித்விக், பல ஊடகங்களில் கலைஞராக பணியாற்றுகிறார். ஜெயந்த், கன்னடத்தைத் தவிர கொங்கனி (அவரது தாய்மொழி), மராத்தி, இந்தி மற்றும் ஆங்கிலம் ஆகிய மொழிகளில் சரளமாக பேசுகிறார்.  

## தொழில்
கன்னடத்தில் இன்று இளைய எழுத்தாளர்களில் மிக முக்கியமான ஒருவராக ஜெயந்த் கைகினி கருதப்படுகிறார். சிறுகதைகள், திரைப்பட வசனங்கள் மற்றும் கவிதைகளை எழுதியுள்ளார். பெங்களூரை மையமாகக் கொண்டவர். இவரது கவிதைகள் நுட்பமான கற்பனையினால் வகைப்படுத்தப்படுகின்றன. பொதுவானதாகத் தோன்றும் ஒரு நிமிட ஆவணங்கள், ஒரு பேச்சுவழக்கு மற்றும் எந்தவொரு கவிதைகளிலும் ஈடுபட மனசாட்சி மறுப்பது போன்றவற்றை இவரின் படைப்புகளில் காணலாம். இதுவரை, சிறுகதைகள், நான்கு கவிதை புத்தகங்கள், மூன்று நாடகங்கள் மற்றும் கட்டுரைகளின் தொகுப்பை இவர் வெளியிட்டுள்ளார்.  

### திரைப்பட பாடலாசிரியர்
டாக்டர் ஜெயந்த் கைகினி சிகுரிடா கனசு திரைப்படத்திலிருந்து தொடங்கி திரைப்படங்களுக்குப் பாடல் எழுதத் தொடங்கினார். கன்னடத் திரைப்பட நடிகரும் பாடகருமான டி.ஆர். ராஜ்குமார் " பந்துவே ஓ பந்துவே " எனத் தொடங்கும் பாடலைப் பாடியுள்ளார். இது, ஜெயந்த் கைகினியின் அறிமுக பாடல் ஆகும். இதற்கு, வி மனோகர் இசை அமைத்துள்ளார். கன்னடத் திரைப்படப் பாடல்களின் தரத்தை புரட்சிகரமாக்கிய பெருமை இவருக்கு உண்டு எனலாம். இலக்கியத்தின் உன்னதமான தொடுதலும், அழகான கற்பனையும் இவரது பாடல்களில் இடம் பெற்றுள்ளன. கொண்டவர். முங்காரு மலே, கலிபாதா, மிலானா போன்ற படங்களில் இவர் எழுதிய பாடல்கள், நெஞ்சைத் தொடுகின்ற மற்றும் மறக்கமுடியாத பாடல்களாக உள்ளன.  

### தொலைக்காட்சி பங்களிப்பு
ஈ.டி.வி கன்னடா வில், "ராசா ருசிகே நமஸ்காரா" என்ற தொலைக்காட்சி நிகழ்ச்சியை இவர் தொகுத்து வழங்கினார். இது ராஷ்டிரகவி குவேம்புவின் வாழ்க்கை வரலாறு பற்றிய நிகழ்ச்சியாகும். இந்த நிகழ்ச்சி ஒரு குறிப்பிட்ட பிரிவு பார்வையாளர்களிடையே மிகவும் பிரபலமாக இருந்தது. "கடலா தீரதா பார்கவா", போன்ற பல தொடர்களுடன் இவர் அதைத் தொடர்ந்தார். சமீபத்தில் இவர், "யதே தும்பி ஹாடுவேணு" என்கிற தொலைக்காட்சி நேரடி நிகழ்ச்சியில் புகழ்பெற்ற பாடகர் எஸ்.பி. பாலசுப்பிரமணியம் மற்றும் பிரபல கன்னடத் திரைப்பட இசையமைப்பாளர், பாடலாசிரியர் நாத பிரம்மா அம்சலேகாவுடன் இணைந்து, அந்த நிகழ்ச்சியின் ஒரு நடுவராக இருந்தார்.  
### விருதுகள்
கைகினி 1974 இல் தனது பத்தொன்பது வயதில் தனது முதல் கவிதைத் தொகுப்பிற்காக கர்நாடக சாகித்ய அகாதமி விருதைப் பெற்றார். 1982, 1989 மற்றும் 1996 ஆம் ஆண்டுகளில் தனது சிறுகதைத் தொகுப்புகளுக்காக மீண்டும் அதே விருதைப் பெற்றார். அவரது கவிதைக்காக தினகர தேசாய் விருது, புனைகதைக்கான பி.எச்.ஸ்ரீதர் விருது, அத்துடன் கதா தேசிய விருது மற்றும் அவரது படைப்பு எழுத்துக்காக ருஜுவத்து அமைப்பின் உறுப்பினர் கௌரவம் ஆகியவை இவருக்கு வழங்கப்பட்டுள்ளன.
# டென்னிஸ் லில்லி

**டென்னிஸ் கீத் லில்லி** (Dennis Keith Lillee ), (பிறப்பு: ஜூலை 18, 1949) ஒரு முன்னாள் ஆஸ்திரேலியத் துடுப்பாட்ட வீரர் ஆவார், "அவரது தலைமுறையின் சிறந்த விரைவு வீச்சாளர்" என்று கருதப்படுகிறார். லில்லி தனது அதீத உணர்வு வெளிப்பாடு மற்றும் விட்டுக் கொடுக்காமல் இறுதி வரை போராடும் குணம் போன்றவற்றிற்காக ரசிகர்களிடையே புகழ் பெற்றவர்.  

இவர் இதுவரை 70 தேர்வுத் துடுப்பாட்டப் போட்டிகளில் விளையாடி 905 ஓட்டங்களை எடுத்துள்ளார். அதில அதிகபட்சமாக இறுதிவரை ஆட்டமிழக்காமல் 73* ஓட்டங்கள் எடுத்தார்.63 ஒருநாள் பன்னாட்டுத் துடுப்பாட்டப் போட்டிகளில் விளையாடி 240 ஓட்டங்களை எடுத்துள்ளார். அதில அதிகபட்சமாக இறுதிவரை ஆட்டமிழக்காமல் 73* ஓட்டங்கள் எடுத்தார். 198 முதல் தரத் துடுப்பாட்டப் போட்டிகளில் விளையாடி 2,337 ஓட்டங்களை எடுத்துள்ளார். அதில அதிகபட்சமாக இறுதிவரை ஆட்டமிழக்காமல் 73* ஓட்டங்கள் எடுத்தார். 102 பட்டியல் அ துடுப்பாட்டப் போட்டிகளில் விளையாடி 382 ஓட்டங்களை எடுத்துள்ளார். அதில அதிகபட்சமாக இறுதிவரை ஆட்டமிழக்காமல் 42* ஓட்டங்கள் எடுத்தார்  

17 டிசம்பர் 2009 அன்று, லில்லி ஐ.சி.சி கிரிக்கெட் ஹால் ஆஃப் ஃபேமில் சேர்க்கப்பட்டார் . இந்தியாவின் சென்னையில் உள்ள எம்.ஆர்.எஃப் பேஸ் அறக்கட்டளைக்கும் பங்களித்துள்ளார்.  

## கிரிக்கெட் வாழ்க்கை
620 வயதில், லில்லி 1969-70 ஆம் ஆண்டில் மேற்கு ஆஸ்திரேலியாவுக்காக தனது முதல் தரத் துடுப்பாட்டப் போட்டிகளில் அறிமுகமானார் .லில்லி தனது முதல் ஆண்டில் 32 இழப்புகளை வீழ்த்தி WA இன் முன்னணி இழப்புகளைக் கைப்பற்றியவர் ஆவார். ஆண்டின் முடிவில், ஆஸ்திரேலிய இரண்டாவது அணியுடன் நியூசிலாந்தில் சுற்றுப்பயணம் செய்து 16.44 எனும் சராசரியில் 18 இழப்புகளை வீழ்த்தினார்.  

## ஓய்வுக்குப் பிறகு
லில்லி 1987 &ndash; 88 இல் டாஸ்மேனியாவுக்காக முதல் தரத் துடுப்பட்டப் போட்டிகளில் விளையாடுவதற்காக அணிக்குத் திரும்பி வந்தார், தனது முதல் பந்து வீச்சில் ஒரு இழப்பினை எடுத்தார். 1988 ஆம் ஆண்டில், கணுக்காலில் பலத்த காயம் அடைவதற்கு முன்பு, அவர் இங்கிலாந்து கவுண்டி அணியான நார்தாம்ப்டன்ஷையர் துடுப்பாட்ட அணி சார்பாக எட்டு போட்டிகளில் விளையாடினார். தனது சமீபத்திய சுயசரிதையில், அப்போதைய தலைவர் ஆலன் பார்டர் பரிந்துரையின் பேரில் ஆஸ்திரேலிய அணிக்காக மீண்டும் விளையாடியதாக லில்லி கூறினார்.  

1990 களில் மற்றும் 21 ஆம் நூற்றாண்டின் ஆரம்ப ஆண்டுகளில் இளம் பந்து வீச்சாளர்களுக்கு வழிகாட்டுதல் மற்றும் பயிற்சி அளிப்பதற்காக லில்லி தன்னை அர்ப்பணித்துள்ளார்.குறிப்பாக பிரட் லீ, ஷான் டைட் மற்றும் மிட்செல் ஜான்சன் . 1987 முதல் அண்மையில் வரை வேகப்பந்து வீச்சாளர்களைப் பயிற்றுவிப்பதற்காக இந்தியாவின் சென்னையில் உள்ள எம்.ஆர்.எஃப் பேஸ் அறக்கட்டளையுடன் இணைந்து பனியாற்றுகிறார். லிலாக் ஹில்லில் ஏசிபி சனாதிபதியின் லெவன் போட்டியில் லில்லி 1999 ஆம் ஆண்டு வரை போட்டி துடுப்பாட்டத்தினை விளையாடினார். தனது இறுதி ஆட்டத்தில் அவர் மூன்று இழப்புகளை வீழ்த்தி தனது மகன் ஆதாமுடன் விளையாடினார்.  

தரைவிரிப்புகள், வேலை பூட்ஸ், குளுக்கோசமைன் மாத்திரைகள் போன்ற முதுமை மூட்டழற்சி அறிகுறிகள் மற்றும் சூரிய சக்தி நிறுவனங்கள் போன்ற பல தொலைக்காட்சி விளம்பரங்களில் அவர் தோன்றியுள்ளார்.
# தயால்பூர்

**தயால்பூர்** (Dialpur) என்பது இந்தியாவின் பஞ்சாப் மாநிலத்தின் ஜலந்தர் மாவட்டம் மற்றும் கபூர்தலா மாவட்டம் ஆகிய இரு மாவட்டங்களுக்குள்ளும் அடங்கியுள்ள ஒரு கிராமமாகும். காபுர்தாலாவிலிருந்து இது 13 கி.மீ தொலைவில் அமைந்துள்ளது. இது தயால்பூரின் மாவட்ட மற்றும் துணை மாவட்ட தலைமையகமாகும். பஞ்சாபின் இரண்டு மாவட்டங்களில் அமைந்துள்ள ஒரு சில கிராமங்களில் இதுவும் ஒன்று என்பதால் இந்த கிராமம் தனித்துவமானது. இந்தியாவின் அரசியலமைப்பு மற்றும் பஞ்சாயத்து ராஜ் திட்டத்தின்படி கிராமத்தின் தேர்ந்தெடுக்கப்பட்ட பிரதிநிதியாக இருக்கும் ஒரு சர்பஞ்ச் இந்த கிராமத்தை நிர்வகிக்கிறார்.  

## மக்கள்தொகை
2011 ஆம் ஆண்டில் மக்கள் தொகை கணக்கெடுப்பு வெளியிட்டுள்ள அறிக்கையின்படி, தயால்பூரில் மொத்தம் 918 வீடுகள் உள்ளன. 3,995 பேர் கொண்ட மக்கள் தொகையில் 2,240 ஆண்களும் 1,755 பெண்களும் உள்ளனர். தயால்பூரின் கல்வியறிவு விகிதம் 80.29 சதவீதமகும். இது மாநில சராசரியான 75.84 சதவீத்ததை விட அதிகமாகும். 6 வயதிற்குட்பட்ட குழந்தைகளின் மக்கள் தொகை 398 ஆகும், இது தயால்பூரின் மொத்த மக்கள்தொகையில் 9.96 சதவீதமாகும். குழந்தை பாலின விகிதம் தோராயமாக 785 ஆகும், இது மாநில சராசரி 846 ஐ விட குறைவாக உள்ளது.  

## சதி
கிராமத்தில் அட்டவணை சாதி (எஸ்சி) கிராமத்தின் மொத்த மக்கள்தொகையில் 28.89 சதவீதாமாகும். இந்த ஊரில் எந்த அட்டவணை பழங்குடியினரும் (எஸ்.டி) இல்லை,  

## விமான பயண இணைப்பு
கிராமத்திற்கு மிக அருகில் உள்ள விமான நிலையம் ஸ்ரீ குரு ராம் தாஸ் ஜீ சர்வதேச விமான நிலையம் .
# வெண்குடைக் காளான்



***வெண்குடைக் காளான் (Boletus edulis)*** (ஆங்கிலம்: **செப்**, ** பென்னி மெத்தப்பம்**, **போரினோ** அல்லது **போர்சினி**) *போலத்தசு* பேரினம் சார்ந்த ஒரு பேசிடியோமைசீட் பூஞ்சை ஆகும். இது ஐரோப்பா, ஆசியா, வட அமெரிக்கா எங்கணும் வடக்கு அரைக்கோளத்தில் பரவலாகக் காணப்படுகிறது. இது இயல்பாகவே தென் அரைக்கோளத்தில் வளர்வதில்லை. என்றாலும் இது தென் ஆப்பிரிக்காவிலும் ஆத்திரேலியாவிலும் நியூசிலாந்திலும் பிரேசிலிலும் அறிமுகப் படுத்தப்பட்டுள்ளது.முன்பு *போலத்தசு எடிலசு* இனத்தின் வகைமைகளாகக் கருதிய மிக நெருக்கமான பல ஐரோப்பியக் காளான்கள் இன்று மூலக்கூற்று தொகுதிமரபாய்வால் தனித்த தாவர இனமாகக் கண்டறியப்பட்டுள்ளன. இதேபோல, முன்பு பல தாவர இனங்களாகக் கருதிய காளான்கள் உண்மையில் போலத்தசு எடுலிசு இனத்தோடு நெருங்கினவாகக் கண்டறியப்பட்டுள்ளன. இவ்வகையில் மேற்கு வட அமெரிக்காவின் இனமான கலிபோர்னியா பெரும்போலத்தே (* போலத்தசு எடுலிசு* வகை. * கிரேண்டேடுலிசு (grandedulis)*) ஆக வகைப்படுத்தி 2007 இல் கண்டறியப்பட்டுள்ளது. இது அடர்ந்த நிறமுள்ள பெரிய பழவுடல் வகையாகும்.  

இந்தக் காளான் இலையுதிர் காடுகளிலும் ஊசியிலைக் காடுகளிலும் வளர்ப்பு மரங்களிலும் மர நிலத்தடி வேர்களில் பூஞ்சத் திசுக்களால் கவித்து வேர்ப்பூஞ்சைகளாக இணைவாழ்வில் ஈடுபடுகிறது. இந்தப் பூஞ்சை கோடையிலும் இலையுதிர் காலத்திலும் விதைத்துள் தாங்கிய பழவுடலை வெளியிடுகிறது. இப்பழவுடல் பெரிய பழுப்புநிறக் குடையைக் கொண்டுள்ளது. இது சிலவேளைகளில் 35 செமீ விட்டத்துடன் 3கிகி எடை வரை வளரும். இதில் பிற போலத்தே காளான்களைப் போல குடையின் அடிப் பகுதியில். விதைத்தூள்பைகளுக்கு மாற்றாக, அதிலிருந்து தண்டின் ஊடாகக் குழல்கள் கீழிறங்கும்; முதிர்ந்த விதைத்தூள்கள் திறந்த குழல்களில் இருந்து அல்லது அதன் புரை(துளை)களில் இருந்து வெளியேறும். *போலத்தசு எடுலிசுப்* பழவுடலின் இத்துளை அமைந்த மேற்பரப்பு இளமையில் வெண்ணிறமாகவும் முதிர்ந்ததும், பசுமஞ்சளாகவும் மாறும். 25 செமீ உயரமும் 10 செமீ விட்டமும் உள்ள இதன் தண்டின் நிறம், வெண்மையாகவோ மஞ்சளாகவோ அமையும். தண்டின் ஒரு பகுதி இணையான, புடைத்த வலைப்பின்னல் உறையுடன் அமையும்.  

பலவகை உணவுகளில் உட்கூறாக அமையும் *போ. எடுலிசு* பெறுமதி வாய்ந்த ஓர் உண்ணும் காளான் ஆகும். இது வழக்கமாக நறுஞ்சுவைச்சாற்றிலும் கூட்டாகவும் பிற அடுமுறை உணவுகளிலும் சமைத்து உண்ணப்படுகிறது. இந்தக் காளான் கொழுப்பு குறைந்தது; செரிக்கும் மாப்பொருள்களும் உயரளவு புரதமும் உயிர்ச்சத்துகளும் கனிமச்சத்துகளும் நார்ச்சத்துகளும் கொண்டது. இது வணிகவியலாக விற்கப்பட்டாலும் இதைப் பயிரிடுவது அரிது. நடுவண் ஐரோப்பாவிலும் தென் ஐரோப்பாவிலும் வடக்கு ஐரோப்பாவிலும் இலையுதிர் காலத்தில் மட்டும் கிடைக்கும் இது உலர்த்திப் பதப்படுத்தி பொட்டணமிட்டு உலகெங்கும் அனுப்பி விற்கப்படுகிறது. உலர்நிலையிலும் இதன் வாசம் குறைவதில்லை. *போ.&nbsp;எடுலிசு* ஊறுகாயிட்டு விற்கும் காளான்களில் ஒன்றாகும்.  

## வகைபாட்டியல்

*போலத்தசு எடுலிசு* முதலில் 1782 இல் பிரெஞ்சு தாவரவியல் அறிஞராகிய ழீன் பாப்திசுத்தே பிராங்குவாயிசு பியேர் புல்லார்டுவால் விவரிக்கப்பட்டது. இது இன்றும் தன் முதற்பெயரைத் தக்கவைத்துக் கொண்டுள்ளது.  

*போ. எடுலிசு* *போலத்தசு* பேரினத்தின் வகைமை இனமாகும்..  

## விவரிப்பு

### உறவுள்ள பிற இனங்கள்
# தெபால்பூர், இந்தியா


**தெபால்பூர்** (Depalpur) என்பது இந்தியாவின் மத்தியப் பிரதேச மாநிலத்தில் உள்ள இந்தூர் மாவட்டத்தில் உள்ள ஒரு நகரம் மற்றும் ஒரு பேரூராட்சியாகும். இந்தூரில் இருந்து 41.7 கி.மீ தொலைவில் உள்ளது  

## பெயரின் தோற்றம்
பாரம்பரியத்தின் படி, இந்த நகரத்திற்கு பரமாரா வம்ச ஆட்சியாளர் தேவபாலாவின் (1216-40 ஆட்சி) பெயரிடப்பட்டது.  

## வரலாறு
அயினி அக்பரியில், மால்வா சுபாவில் உள்ள உஜ்ஜைன் 'சர்க்கரின் 10 மகால்களில் தெபால்பூர் குறிப்பிடப்பட்டுள்ளது. பின்னர், இது இந்தூரின் சுதேச அரசின் ஒரு பகுதியாக மாறியது. தெபல்பூரின் சமீன்தார் ராய் பகதூர் நானக் சந்த் அய்ரின் என்பராவாரர். (1840-1920), பின்னர் சமீன்தாரின் மரணத்திற்குப் பிறகு அவரது குடும்பச் சொத்துக்களை தெபல்பூரின் விவசாயிகளுக்கு விநியோகிக்கிறது.  

## நிலவியல்
தெபால்பூர் .அமைந்துள்ளது. இது சராசரியாக 533 மீட்டர் உயரத்தில் உள்ளது (1748 &nbsp; அடி).  

## விளக்கப்படங்கள்
2011 இந்திய மக்கள் தொகை கணக்கெடுப்பின்படி தெபால்பூரில் 15,200 மக்கள் தொகை இருந்தது. ஆண்களில் மக்கள் தொகையில் 51 சதவீதமும், பெண்கள் 49 சதவீதமும் இருந்தது. தெபால்பூரின் சராசரி கல்வியறிவு விகிதம் 57 சதவீதமாகும். இது தேசிய சராசரியான 59.5 சதவீத்தை விடக் குறைவு: ஆண் கல்வியறிவு 69 சதவீதம், பெண் கல்வியறிவு 45 சதவீதம் ஆகும்.தெபால்பூரில், மக்கள் தொகையில் 16 சதவீதம் பேர் 6 வயதுக்குட்பட்டவர்கள்.